ธ.ก.ส. เดินหน้าสินเชื่อเงินด่วนลูกค้าชั้นดี A-Cash Gold ให้เกษตกรลูกค้าของธนาคารเข้าถึงเงินด่วนในระบบ
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวถึง สินเชื่อเงินด่วนลูกค้าชั้นดี A-Cash Gold สินเชื่อตัวใหม่ ที่ ธ.ก.ส. ออกมาเพื่อช่วยขยายโอกาสให้เกษตกรในทะเบียนเกษตรกรลูกค้าของธนาคาร ที่มีประวัติการชำระหนี้ดี มีการบริหารจัดการได้ มีหลักประกันจำนองไว้กับธนาคารอยู่แล้ว สามารถเข้าถึงสินเชื่อเงินด่วนที่มีต้นทุนต่ำ ให้มีเงินหมุนเวียนและเสริมสภาพคล่อง ได้เร็ว ป้องกันก่อหนี้ภายนอกระบบวงเงินด่วนสินเชื่อ A-Cash Gold ให้กู้รายละไม่เกิน 1 แสนบาท ขึ้นอยู่กับความจำเป็นและการประเมินศักยภาพ นอกจากการเปิดช่องทางให้เกษตรกรลูกค้าเข้าถึงแหล่งเงินทุนซึ่งเป็นประการท้ายๆ ของการแก้ปัญหาหนี้สินครัวเรือน ปี 2565 นี้ ธ.ก.ส. ยังเดินหน้าสร้างต้นทุนความรู้ซึ่งเป็นต้นทางปัญหาหนี้สินให้แก่เกษตรกรลูกค้าด้วย ทั้งการเติมปัญญา แผนธุรกิจ การจัดการ การผลิต การตลาด จัดการข้อมูลสำคัญ ข้อมูลการจัดการฟาร์มการทำบัญชีต้นทุนฟาร์มต่างๆ ที่พบเกษตรกรส่วนใหญ่ละเลยเรื่องนี้ไม่มีข้อมูลประกอบ เมื่อถึงเวลาทำให้มี่ความเสี่ยง ซึ่ง ธ.ก.ส.จะเติมปัญญาโดยมีต้นแบบทั้งแบบที่ประสบความสำเร็จ และแบบที่ล้มเหลวให้เกษตรก็ได้เรียนรู้และนำไปปรับใช้นอกจากนี้ ศูนย์วิจัยและนวัตกรรม ธ.ก.ส. ยังมีการคาดการณ์สถานการณ์ต่างๆ ที่สำคัญต่อผลกระทบต่อราคาสินค้าเกษตร เพื่อให้เกษตรกรได้นำไปปรับแผนการเพาะปลูกให้มีประสิทธิภาพและได้ราคาดี โดยล่าสุดกับสถานการณ์ความขัดแย้งรัสเซีย ยูเครน และสถานการณ์โควิด-19 คาดจะส่งผลให้เดือนมีนาคมนี้ ราคาสินค้าส่วนใหญ่ปรับราคาสูงขึ้น เช่น ข้าวเปลือกเจ้าหอมมะลิ น้ำตาลทรายดิบ มันสำปะหลัง ข้าวโพดเลี้ยงสัตว์ ปาล์มน้ำมัน ยางพาราดิบชั้น 3 และสุกร ส่วนสินค้าที่จะขยับราคาลดลงคือ ข้าวเปลือกเจ้า กุ้งขาวแวนนาไม และโคเนื้อ